नई दिल्ली: वित्त मंत्री अरुण जेटली व मौजूदा गवर्नर उर्जित पटेल के बीच जारी कथित खींचतान के बीच पूर्व पीएम डॉ. मनमोहन सिंह की राय सामने आई है। पूर्व पीएम ने अपनी बेटी दमन सिंह की किताब ‘स्ट्रिक्टली पर्सनल: मनमोहन गुरुशरण’ में कहा था कि वित्त मंत्री का दर्जा हमेशा ही रिजर्व बैंक के गवर्नर से ऊपर होता है। यह किताब पहली बार 2014 में प्रकाशित हुई थी। अभी प्रसंगवश चर्चा में आई है। सिंह के अनुसार, कोई गवर्नर पद पर रहते हुए तभी सरकार से तनातनी कर सकता है, जब वह नौकरी छोड़ने को तैयार हो। बताते चलें कि डॉ. मनमोहन सिंह आरबीआई के पूर्व गवर्नर रह चुके हैं।